《次友人邱仲深韵 其二》
明代·邢宥

屈指明年六十三，人情世态饱经谙。几多黑发不曾白，无限青衿出自蓝。

大半交游登鬼录，一生功业付空谈。不堪老去休归亟，犹冀酬恩有友班。

作者简介：（1416—1481）广东文昌人，字克宽，号湄丘道人。正统十三年进士，授御史，出巡福建，平反被诬为盗之平民。天顺中为台州知府，成化中改知苏州，有治绩。旋以右佥都御史巡抚江南十府，开丹阳河，筑奔牛闸。寻兼理两浙盐政，罢黜不称职之属吏多人。后引疾归。